
Anotacija. Straipsnyje pristatoma šveicaro Juozo Ereto (Joseph Ehret) (1896 10 18 - 
1984 03 13), 1919-1940 m. dirbusio Lietuvoje ir priėmusio Lietuvos pilietybę, vėliau so- 
vietinių okupantų priversto palikti šią šalį, kuri jam buvo tapusi antrąja Tėvyne, gyvenimas 
ir veikla, sugrįžus į Šveicariją. Analizuojamos J. Ereto veiklos kryptys, darbai, garsinant 
Lietuvos vardą (paskaitos, straipsniai) ir stiprinant lietuvybę išeivijoje (studijos, skirtos 
tremčiai, pamirštųjų baltų tautoms), iškeliant žymias asmenybes (monografijos apie Stasį 
Šalkauskį, Kazį Pakštą ir prel. Pranciškų Jurą), nuopelnai Lietuvių katalikų mokslo akade- 
mijai. Pirmąsyk mokslo visuomenei pateikiami dr. Vaclovo Dargužo (1920 01 06 - 2009 
10 22) ir profesoriaus dukters Julijos Eretaitės - Kollar atsiminimai, publikacijų J. Eretui 
Lietuvoje bibliografija. 


Reikšminiai žodžiai: profesorius Juozas Eretas, šveicaras, lietuvybės puoselėtojas, Lie- 
tuvių katalikų mokslo akademija, Stasys Šalkauskis, Kazys Pakštas, prel. Pranciškus Juras, 
tremtis, baltai. 


Įvadas 


Juozas Eretas (Joseph Ehret) (1896 10 18 - 1984 03 13) -- iškilus Lietuvos ir Šveicarijos 
mokslininkas, filosofijos mokslų daktaras, Lietuvos universiteto (vėliau pavadinto Vy- 
tauto Didžiojo vardu) profesorius, vienas iš Lietuvių katalikų mokslo akademijos stei- 
gėjų, išrinktas jos akademiku, vėliau - garbės nariu, literatūros istorikas ir pedagogas, 
publicistas, Lietuvių rašytojų sąjungos (JAV) garbės narys, visuomenės veikėjas, Lie- 
tuvos kariuomenės savanoris, Lietuvos telegramų agentūros (ELTA) steigėjas, palikęs 
ženklų pėdsaką Lietuvos sportui, žinomas žurnalistas, laikraščių (blaivybei, sportui ir 
katalikiškam kaimo jaunimui) steigėjas ir redaktorius, masinių renginių iniciatorius bei 
organizatorius. 1919-1941 m. gyvendamas Lietuvoje dirbo ten, kur labiausiai tuo metu 
reikėjo jo sumanumo ir energijos (Vasiliauskienė 2011: 3:1: 86-99). 

J. Eretas nesiliovė rūpintis Lietuva ir vėliau, kai buvo priverstas iš jos pasitraukti. Jis 
nepailsdamas kėlė Lietuvos laisvės klausimą visuomenei skaitomose paskaitose, rašy- 
damas straipsnius į įvairius Vakaruose leidžiamus žurnalus užsienio kalbomis. Pergy- 
vendamas dėl lietuviškos išeivijos likimo, ieškodamas išeities, parašė Tremties trilogiją. 
Svarbios studijos skirtos baltų tautoms, žymioms Lietuvos asmenybėms. 


http://www.est.vgtu.lt 

Profesorius Juozas Eretas, sugrįžęs į Šveicariją, čia darbavosi 43 metus. Juozo Ereto 
115-osios gimimo metinės paskatino tęsti šios neeilinės asmenybės veiklos tyrinėji- 
mus 1941-1984 m. 

Darbo tikslas: detalizuoti prof. J. Ereto veiklą Šveicarijoje garsinant Lietuvos vardą. 

Darbo uždaviniai: išskirti prof. J. Ereto veiklos kryptis Šveicarijoje; paliudyti 
meilės Lietuvai sklaidą savo šeimoje; iškelti jo paskaitų, liudijančią tikras pasitrau- 
kimo iš Tėvynės priežastis, svarbą; akcentuoti Lietuvos įvaizdį stiprinusius J. Ereto 
straipsnius bei darbus tremties ir užmirštųjų baltų tematika; detalizuoti J. Ereto 
nuopelnus Lietuvių katalikų mokslo akademijai; priminti J. Ereto vardo įamžinimą 
Šveicarijoje. 

Literatūra: J. Eretui skirtos publikacijos periodikoje ir mokslo straipsniai. 


Istoriografija 


Tarpukario Lietuvoje apie Šveicarijos sūnų, suradusį Lietuvoje antrąją tėvynę, buvo 
parašytas išsamus prof. Stasio Šalkauskio straipsnis (Šalkauskis 1934: 20, 7: 34-50; 
8-9: 193-211). Sovietinės okupacijos metais už Lietuvos nepriklausomybę užsienyje 
kovojantis J. Eretas buvo itin pavojinga valstybei asmenybė, todėl apie jį, be abejo, 
buvo tylima. 

Išeivijoje, be įvairių jubiliejinėmis progomis parašytų straipsnių ir straipsne- 
lių, paminėsime svarbiausią darbą - 1972 m. prof. J. Ereto bičiuliai Brukline išlei- 
do kolektyvinį veikalą „Didysis jo nuotykis (Prof. J. Eretas tarnyboje Lietuvoje)“, 
kurį spaudai parengė prof. Juozas Brazaitis-Ambrazevičius (Didysis... 1972). Keli iš 
šių straipsnių jau buvo išspausdinti tarpukario Lietuvos spaudoje (Girnius 1973: 
5: 235-236). 

Nepriklausomybę atgavusioje Lietuvoje pirmasis apie J. Eretą prabilo inžinierius 
Algimantas Zolubas (Zolubas 1990: Gruodžio 19: 45-48). J. Eretui jubiliejinėmis pro- 
gomis organizuoti renginiai atsispindėjo periodinėje spaudoje (žr. lentelė). 

Straipsniai prof. Juozui Eretui Lietuvos spaudoje (1994-2010 m.) 

Prof. J. Eretas buvo aktyvus LKMA narys, tad jis minimas darbuose, tyrinėjan- 
čiuose Akademijos istoriją (Bačkis 1987, 12: 15-30; Brazaitis 1982, 9: 3-17; Yla 
1964, 5: 3-28; Krasauskas 1965, 1: 329-342; Vasiliauskienė 1992: 136), jam dėme- 
sys skirtas Izidoriaus Ignatavičiaus sudarytoje enciklopedijoje Lietuvos naikinimas 
ir tautos kova (1940-1998) (Vasiliauskienė 1999: 562-563), mokslo leidiniuose: Lie- 
tuvos istorijos studijos (Vasiliauskienė 1997: 4: 69-78), Logos (Vasiliauskienė 2000, 
22: 137-155; 23: 137-155), Mokslo ir technikos raida (Vasiliauskienė 2011, 3:1: 
86-99). Apie J. Eretą rašyta Visuotinėje lietuvių enciklopedijoje (Autorius nenuro- 
dytas 2004, 5: 548-549). 

Sugrįžus į Bazelį 


Prof. J. Eretas, sugrįžęs į gimtąjį Bazelį!, nuo 1941 m. rudens iki 1962 m. - išėjimo į 
pensiją dėstė valstybinėje gimnazijoje (Wehrli, Wirth 2005: 44). Iki 1956 m. tarnavo 
vyresniuoju leitenantu, eidamas instruktoriaus ir paskaitininko pareigas. Nuo 1955 m. 
buvo išrinktas Bazelio kantono švietimo tarybos nariu. 

Tessino kantono prašymu 1948-1953 m. sudarė Pabaltijyje bei senojoje Rusijoje 
dirbusių šveicarų (ypač gimusių Tessine) architektų sąrašą ir išleido apie juos 7 studi- 
jas, paskelbė 3 leidinius iš pedagogikos srities, rašė ir kita tematika. 

Garsiame šveicarų žurnale „Schweize Rundschau“ 1953 m. sausio mėn. numeryje 
J. Eretas apžvelgė per 10 tuo metu Šveicarijoje išleistų įvairių knygų, kalbančių apie 
Rusiją, jos santykius su Vakarų pasauliu, jos komunistinę santvarką ir siekius. Ne visos 
knygos pasižymėjo objektyvizmu, kai kurios jų netgi sąmoningai klaidino skaitytojus 
savo netiksliomis ir neteisingomis žiniomis. J. Eretas kritikavo šiuos netikslumus ir 
klaidas: „Savo tokiu išsamiu straipsniu prof. Eretas nusipelno didelio dėmesio. Straipsnio 
mintys vokiškai kalbantiems europiečiams padės susiorientuoti ir atskirti pelus nuo kvie- 
čių“ (J. B. 1953, 2: 45). 

Nors ir įsitraukęs į gimtosios Šveicarijos gyvenimą, toliau aktyviai reiškėsi ir lie- 
tuviškoje veikloje - lietuvybę liudydamas savo pavyzdžiu, tuo džiugindamas Lietuvos 
besiilginčią žmoną Onutę Jakaitytę (1889 01 12 - 1954 05 20). 

Prof. J. Ereto dukra Julija Kollar 2002 m. straipsnio autorei pasakojo: 

„Mama buvo smulkutė, juodaplaukė, nespėjusi pražilti. Ji buvo silpnos sveikatos, 
negalavo širdelė, tad retai išvažiuodavo iš namų. Mama buvo labai geras žmogus, 
mus vaikus labai mylėjo, mes ją irgi labai mylėjom. 1945 m., pasibaigus karui, mama 
man pasakė: „Vaikuti, dabar važiuosim namo!“ Jai viskas buvo aišku, ji to norėjo, 
apie tėvynę svajojo. Kai girdžiu lietuviškai - girdžiu mamos balsą. Mama viską tvar- 
kė viena: dirbo ir dirbo. Mezgė vaikams pirštinaites, kojines, kepuraites, megztukus 
ir siuvo šeimai drabužėlius. Dirbdama dainavo. Vaikai mielai klausė jos melodingo 
balso. Mama labai gerai kalbėjo rusiškai. Tad vakarais, po vakarienės, mama su tėčiu 
susėsdavo (vaikai tuo metu sutvarkydavo virtuvę) ir mama profesorių mokė rusų 
kalbos. Brolis Juozas į Šveicariją atvyko 15 metų, tad gerai mokėjo rusų kalbą, dabar 
moka 9 kalbas. 


1 Pasak profesoriaus J. Ereto dukters Julijos Kollar pasakojimo (2002 m. liepos 11-17 d.), Eretų šeima 
Bazelyje apsigyveno gimtajame J. Ereto name Oetlingerstrasse g. Nr. 42. 
Motina - Cecilija Eret Boš (Caecilla Ehret Boos, 1859-1941) nebesulaukė sūnaus, mirė tris mėne- 
sius prieš jiems atvykstant. Čia gausios Juozo (žmona Ona, sūnus Juozas, dukterys: Aldona, Laisvutė, 
Laimutė ir Julija) ir jo sesers šeimos 1941-1943 m. gyveno labai ankštai (sesers šeima - trys vaikai: 
sūnus Robert ir dvi dukros: Susi ir Cecilė). Dabar Robert jau miręs, Susi augina du sūnus Thomą ir 
Morkų, o Cecilė vieną sūnų Christian. 
Vėliau Eretai apsigyveno irgi prie Reino lygiagrečioje gatvėje (Florastrasse g. 44), 4 aukštų name. Čia 
pirmajame aukšte jie turėjo 5 kambarių butą. Šiame bute mirė J. Ereto žmona, profesorius gyveno iki 
1961 m. 
Tada vėl sugrįžo į savo gimtąją gatvę, tačiau kitame name Oetlingerstrasse g. 8, dviejų kambarių bute, 
antrame aukšte - čia, kaip prisimena dukra Julytė, buvo pilna knygų. Šiame bute prof. J. Eretas ir mirė. 


Mokslo ir technikos raida / Evolution of Science and Technology, 2012, 4(1): 62-79 65 


Tėvai visą laiką kalbėjo apie Lietuvą. Namuose visi kalbėdavo lietuviškai. Kai mama 
mirė, buvau 16 metų ir man tai buvo katastrofa... 

Lietuva - mums buvo mūsų mama. Mano širdis ir siela lietuviška, o Šveicarija - an- 
troji tėvynė. Tikroji tėvynė - Lietuva ir tai visada buvo aišku... 

Labai apsidžiaugiau, kad 2001 m. rudenį Kaune pastatytame koplytstulpyje įrašytas 
ir mamos vardas - tai man labai svarbu: graži vieta, gražus paminklas. Šiandien galiu 
pasakyti, kad turiu dvi tėvynes: pirmoji - Lietuva, o antroji Šveicarija, kur gyvena mano 
šeima: vyras, vaikai (Patrick ir Sabine), anūkai: 10 metų Sara ir 8,5 Stephanie (Sabinos 
vaikai)“. 

J. Eretas ne tik savo šeimoje diegė meilę savo antrajai Tėvynei Lietuvai - jis ir kai- 
mynei Dorai Obervil įdiegė pagarbą Lietuvai, išmokė lietuvių kalbos - ji į Lietuvą atvyk- 
davo su ekskursijų grupėmis. 

Prof. J. Eretas kėlė ir visų lietuvių išeivių dvasią, atskleisdamas priverstinio pasi- 
traukimo iš Lietuvos - tremties prasmę, diegė viltį būsima Lietuvos laisve. Jis atliko 
ženklių darbų, garsindamas Lietuvos vardą išeivijoje. Straipsnyje išskirtos visuomeninė 
bei mokslinė prof. J. Ereto veiklos kryptys. 


Visuomeninė J. Ereto veikla lietuvybei stiprinti ir jos plėtrai 

Prof. J. Eretas aktyviai dalyvavo Šveicarijoje susikūrusioje lietuvių bendruomenėje, nors 
ji tuo metu nebuvo gausi - 1955 m. duomenimis, Šveicarijoje gyveno tik 50 lietuvių (Au- 
torius nenurodytas 1955, 4-5: 199). J. Eretui 1954 m. buvo patikėtos Šveicarijos lietuvių 
bendruomenės garbės teismo nario pareigos (Autorius nenurodytas 1954, 3: 145). 


Lietuvos laisvės klausimai 

J. Eretas nepailstamai kėlė Lietuvos laisvės klausimą visuomenei skaitomose paskaitose, 
rašydamas straipsnius į įvairius Vakaruose leidžiamus žurnalus užsienio kalbomis. Bū- 
tina pridurti, kad Šveicarų enciklopediniuose leidiniuose (1945-1948 ir 1953-1954 m.) 
J. Eretas redagavo Baltijos tautų skyrių. 

Apie prof. J. Eretą yra pasakojęs dr. Vaclovas Dargužas (1920 01 06 - 2009 10 22), 
nuo 1953 m. tapęs Šveicarijos lietuvių bendruomenės nariu, o vėliau 10 metų (1991- 
2002 m.) vadovavęs Šveicarijos lietuvių bendruomenei. Jis pažinojo prof. J. Eretą nuo 
studijų laikų Kaune, VDU, kuriame klausė profesorius skaitomų vokiečių kalbos ir lite- 
ratūros paskaitų, o artimiau su juo susipažino 1950 m. Šveicarijoje. J. Eretas ne kartą 
lankėsi Dargužų šeimoje: 

„Mūsų namuose (susirinkdavo iki 60 žmonių) 4 kartus skaitė paskaitų ciklą apie 
politiką, dėstė savo filosofines vizijas. J. Eretas, grįžęs į savo tėvynę, ir toliau dirbo Lie- 
tuvai: rašė straipsnius, knygas, skaitė paskaitas, siekė sudominti Lietuvos padėtimi, su- 
pažindinti su garbinga jos istorija. Profesorius buvo labai iškalbus: kalbėdavo 2-3 val. 
ir niekada nepasikartodavo, todėl niekam nepabosdavo jo klausyti. Tačiau kalbėdavo 
visada turėdamas planą. 

Paskaitų klausydavo šveicarai, nes jiems reikėjo įrodyti, kas yra Lietuva, išaiškin- 
ti, kodėl lietuviai pabėgo. Šveicarijoje tuo metu vyravo nuomonė, kad Stalinas - geras 

dėdė. Buvome pabėgėliai, buvome laikomi nieko vertais, vadinami jūros atmatomis, jei 
bėgome nuo gerojo dėdės Stalino, - reiškia, buvome Hitlerio pasekėjai. Politikai ir tie, 
kurie garsiai kalbėjo ar rašė prieš Sovietų sąjungą, buvo net žudomi: eini gatve - auto 
nelaimė, „kažkas“ „netyčia“ pastumia po mašina, arba praeinantis bakstelėja į pašonę 
adatą su nuodais. Galėjom kalbėti tik po Čekijos ir Vengrijos įvykių. Ir tuo ypatingu sun- 
kmečiu J. Eretas buvo tarsi misionierius. Jis teigė, kad Sovietų sąjunga tokioje padėtyje, 
kad negali ilgai egzistuoti, nes viską nuvertinusi, net ir žmogų... Jei kam sukvailės galva, 
gali sunaikinti pasaulį. 

J. Eretas turėjo savo viziją: Amerika, Kinija, Europa. Jis sakydavo kad SSRS yra milži- 
nas ant molinių kojų ir vieną dieną sugrius, o Lietuva bus laisva. Tokia jo vizija lietuviai 
pradžioje netikėjo, bet J. Eretas, laikui bėgant, sugebėjo įtikinti. J. Eretas dažnai vystyda- 
vo temą, kas gali atsitikti ateityje. Mat lietuviai tada buvo atsidūrę lyg naktyje be aušros. 

Be mūsų namų, J. Eretas skaitė paskaitas Šveicarijos lietuvių bendruomenės susi- 
rinkimuose, Kivanis (Kiwanis) ir Rotary klubuose. Ypatingos reikšmės turėjo J. Ereto 
politinės paskaitos Šveicarijos karininkų mokyklos auklėtiniams, kurias skaitydavo 
prieš jiems suteikiant karininko laipsnį. Šveicarijos kariuomenės paruošimui buvo itin 
svarbios žinios apie Sovietų sąjungą. 

Paskutinę paskaitą Dargužų namuose J. Eretas skaitė maždaug 3 mėnesius iki mir- 
ties, jau sulaukęs 86 metų. Kalbėjo apie Sovietiją. Kaip visada jo pranešimas sukėlė 
daug klausimų. Tuo metu profesorius jautėsi gerai ir niekas net nepagalvojo apie besi- 
artinančią netektį (Vasiliauskienė 2004 04 28, 32: 6, 8). 


Profesoriaus Juozo Ereto veikla Lietuvių katalikų mokslo akademijoje 

Prof. J. Eretas, kaip ir kiti katalikiškos minties mokslininkai, įsijungęs į 1922 m. įkurtos 
Lietuvių katalikų mokslo akademijos (LKMA) veiklą, ją tęsė ir grįžęs į Šveicariją. LKMA 
išeivijoje - Romoje buvo atkurta 1956 m. 

Akademijos tęstinumo paliudijimui į LKMA atkurti reorganizacinę komisiją buvo 
įtraukti paskutinės tarpukario Lietuvos Centro valdybos nariai: prof. Zenonas Ivinskis 
ir prof. J. Eretas (pirmasis jų buvo mokslinis sekretorius, antrasis - vicepirmininkas). 
J. Eretas buvo išrinktas į LKMA Revizijos komisiją, tačiau tik vienai kadencijai, nes dėl 
didelių atstumų, laiko ir lėšų jis negalėjo tinkamai atlikti šių pareigų. 

J. Eretas, rūpindamasis Katalikų akademijos bibliotekos gausinimu išeivijoje, 
1979 m. iš Šveicarijos į Romą atsiuntė jai savo knygų (LKMA archyvas Romoje, Aplin- 
kraštis Nr. 7, 32: 2). 

Pirmasis LKMA mėginimas išeiti į tarptautinę plotmę, atkūrus Akademiją išeivijo- 
je, kaip 1959 m. sausio 11 d. pažymėjo tuometinis sekretorius prof. kun. A. Liuima $J, 
įvyko 1958 m. lapkričio 30 d. Romoje, Grigaliaus universitete prof. J. Eretui perskaičius 
paskaitą apie Stasį Šalkauskį, kaip Vladimiro Solovjovo filosofijos Vakarams tarpinin- 
kautoją (LKMA archyvas Romoje 1959: 2). 

Prof. J. Eretas skaitė pranešimus LKMA I-ajame (Eretas 1973, 1: 1-288), II (Eretas 
1973, 2: 3- 44), IV (Eretas 1961, 4:175-209), V (Eretas 1964, 5: 75-99) ir VII (Eretas 
1972, 7: 3-54) suvažiavimuose. 

Akademija rūpinosi savo narių moksline publikacija, ieškojo lėšų knygų leidybai ir 
leido 7 serijų darbus. 1968 m. gruodžio 8 d. laiške Akademijos nariams rašoma, kad 
Negęstančių žiburių serijoje yra numatyta išleisti prof. J. Ereto ruošiamą K. Pakšto bio- 
grafiją (LKMA archyvas Romoje 1966: 2). Lietuvių katalikų mokslo akademijai šią knygą 
išleisti padėjo K. Pakšto paminklui statyti ir monografijai leisti komitetas (pirm. inž. 
J. Mikaila, kun. Br. Dagilis ir dr. L. Bajorūnas). Knygos gale pateikiamas 520 aukotojų 
sąrašas. Aukota nuo 205 dol. ligi 1 dol. Iš viso suaukota 4055 dol. Galima manyti, kad 
dauguma aukotojų šią knygą ir įsigijo (Girnius 1972, 5: 262). 

1974 m. gegužės 30 d. Centro valdyba džiaugiasi: 

„Taip gi yra atspausdintas prof. dr. J. Ereto veikaliukas Išeivijos klausimais. Tai bus 
prof. J. Ereto dovana Akademijos nariams. Jis bus išsiuntinėtas kartu su Suvažiavimo 
darbų VIII tomu“ (LKMA archyvas Romoje, Aplinkraštis 1, 22: 2). 

1978 m. gruodžio 9 d. laiške Akademijos nariams pranešama, kad jau paruoštos ir 
kitų metų pradžioje bus atiduotos į spaustuvę dvi stambios studijos: P. Gaidos „Nema- 
rus mirtingasis - arkivyskupas Teofilius Matulionis“ ir J. Ereto „Valančiaus Šviesa už 
marių. Pranciškaus Juro ir jo bendrininkų gyvenimas ir veikla“ bei kreipiamasis me- 
cenatoriškos pagalbos leidybai (LKMA archyvas Romoje, Aplinkraštis 5, 30: 2), 1979 m. 
gegužės 5 d. rašte kalbama, kad dar tebespausdinama minėtoji J. Ereto knyga (LKMA 
archyvas Romoje, Aplinkraštis 6, 31: 3), o 1980 m. gruodžio 15 d. džiaugiamasi „Šio- 
mis dienomis apleis rišyklą prof. dr. Juozo Ereto veikalas „Valančiaus šviesa už marių“ 
(LKMA archyvas Romoje, Aplinkraštis 2, 34: 2). Išleista knyga greitai buvo išsiuntinėta 
Akademijos nariams (LKMA archyvas Romoje, Aplinkraštis 3, 35: 2). 


J. Ereto veiklą įvertino LKMA 
J. Ereto mokslinė, organizacinė ir visuomeninė veikla susilaukė Akademijos įvertini- 
mo: 1936 m. II LKMA suvažiavime jam kartu su vyskupu Pranciškumi Būčiu MIC, prof. 
dr. Blažiejumi Čėsniu (Bačkis 1987,12: 17) suteikti akademikų vardai (primintina, kad 
tarpukario Lietuvoje tik 10 mokslininkų buvo suteiktas LKMA akademiko vardas). Ini- 
cialais pasirašęs autorius straipsnį apie LKMA suvažiavimą baigė padėka J. Eretui: 
„Pats suvažiavimas buvo ypatingai gausus (tiek didžioji plenumo, tiek ir atskiros sek- 
cijų salės vos tesutalpindavo dalyvius), jo nuotaika pakili ir, nepaisant dalyvių gausumo, 
vieninga, tikrai rimta ir darbinga. Tačiau jei šitai gražiai atestuoja suvažiavimo dalyvius, 
tai, reikia pabrėžti, kad ir suvažiavimo organizatoriai, ypač jo įkvėpėjas ir atsidėjęs rūpin- 
tojas prof. dr. J. Eretas, buvo visa tai gerai numatęs ir pavyzdingai sutvarkęs ligi smulkme- 
nų. Čia prikišti nebuvo ko, visu kuo galima buvo tik džiaugtis. Prof. J. Eretui reikia palin- 
kėti, kad jis visą šį darbą vainikuotų tokiu, kaip ir patsai suvažiavimas, rimtu ir vertingu 
II-jo L. K. Mokslininkų ir M. Mėgėjų Suvažiavimo darbų tomu“ ( I. M. 1936, XIX 3:230). 
1972 m. kun. Stasys Yla, įvertindamas profesoriaus Juozo Ereto nuopelnus Katali- 
kų akademijai tarpukario Lietuvoje, rašė, kad kai lietuviai mokslininkai jungėsi į Aka- 
demiją, „rodos, tokia buvo natūrali jų pareiga. Bet du, kuriuos dar norime paminėti, 
tokios pareigos neturėjo. Tai „Šveicarijos lietuviai“ - Juozas Eretas ir Alfredas Sennas. 
Pastarasis, atvykęs docentauti į Lietuvos universitetą, pasidarė Akademijos valdybos 

knygininku - archyvaru, pirmasis - redagavo Akademijos rengiamą „Įžymybių žody- 
ną“ ir Suvažiavimo darbus, suorganizavo pirmuosius tris suvažiavimus, buvo dar Lie- 
tuvoj valdybos vicepirmininkas ir trijų suvažiavimų už Lietuvos ribų paskaitininkas“ 
(Yla 1972, 9: 413). 

Juozas Eretas Akademijos buvo pagerbtas ir Garbės nario vardu. 1979 m. gegužės 
5 d. rašte LKMA Centro valdyba siūlo du asmenis išrinkti Akademijos garbės nariais: 
dr. S. Bačkį ir prof. J. Eretą, „kuris nuo pat Akademijos įsteigimo 1922 m. yra jos ak- 
tyvus narys, savo veikla ir raštais daug nusipelnęs Lietuvai“ (LKMA archyvas Romoje, 
Aplinkraštis 6, 31: 3). 1979 m. XI LKMA suvažiavime buvo paskelbta apie minėtus 
naujus LKMA garbės narius (tuo metu Akademijoje buvo 5 garbės nariai). LKMA vei- 
klos istorijoje iki šių dienų tik du asmenys susilaukė tokio dvigubo apdovanojimo: 
akademiko ir Garbės nario vardų - tai prel. Aleksandras Dambrauskas-Jakštas ir prof. 
Juozas Eretas. 

Dar 1940 m. išleisto LKMA Suvažiavimo darbų III tomo prakalboje J. Eretas rašė: 
„Ketvirtasis suvažiavimas turi 1942 m. įvykti ne kur kitur, o Vilniuje, kuris, šį leidinį 
beredaguojant sugrįžo į gimtąjį lizdą... Te Dievas saugo mokslo kūrėjus ir bičiulius ir 
teleidžia mums visiems laimingai susirinkti ten, kur šimtmetinė mokslo tradicija mus 
paskatins naujam triūsui ir naujiems laimėjimams“ (Eretas 1972, 3: VI). 

Deja, šis J. Ereto palinkėjimas išsipildė tik 1991 m., kai nepriklausomybę atgavusio- 
je Lietuvoje 1990 m. buvo atkurta LKMA, o dar po metų - Vilniuje buvo sušauktas XV 
LKMA suvažiavimas. 


Mokslinė kūryba 

Sugrįžęs į savo pirmąją tėvynę J. Eretas tęsė mokslinę veiklą. Parašė ne vieną Lietuvos 
istorijai ir kultūrai svarbų darbą. Per Lietuvai nusipelniusias asmenybes - Lietuvių 
katalikų mokslo akademijos narius: Stasį Šalkauskį, Kazį Pakštą, prel. Pranciškų Jurą 
- žvelgė į to meto mokslinį, politinį bei kultūrinį valstybės ir tautos gyvenimą. ĮJam- 
žindamas šiuos lietuvius monografijose J. Eretas panaudojo daug gyvos medžiagos. 
„Rašė laiškus įvairiems asmenims ir „privertė“ juos atsiliepti... kai skaitai... matai, 
kiek žmonių jis įtraukė ir kiek juos panaudojo. Vargiai kas kitas taip sugebėtų ir gal 
iš viso vargiai kam šitai būtų rūpėję. Aišku, Eretas norėjo gyvų biografijų, praturtin- 
tų gyvom asmeninėm patirtim. Bet tuo keliu jis privertė liudininkus grįžti prie savo 
didžiųjų asmenybių ir patiems pergromuliuoti savo artimąją praeitį. Netiesioginis 
tikslas, manding, ne mažiau reikšmingas, kaip tiesioginis. Tai matyti iš kito Ereto už- 
mojo anketiniu keliu patikrinti, kokios asmenybės turėjo didžiausios įtakos katalikų 
gyvenime ligi I did. karo ir po jo? Kokie veikalai turėjo lemiamos reikšmės katalikų 
apsisprendime vienu ar kitu kultūriniu reikalu?.. Atėjęs į lietuvių pasaulį kitu keliu, 
jis turėjo interesą patikrinti, ar šioj tautoj nėra buvę panašių dalykų, kaip žinomo- 
se kitose... Užklupti tokio klausimo ne vienas turėjo ilgokai galvoti... Eretas išjudino 
retrospekcinį mūsų galvojimą - analizuoti ir sverti savąją kultūros istoriją naujais 
požiūriais, naujai išprovokuotais klausimais... J. Eretas privertė mus galvoti“, - rašė 
kun. Stasys Yla (Didysis... 1972, 205-207). 

Apie J. Ereto darbą prie rankraščių yra rašęs: Jonas Grinius 

„Tą patį tekstą jis taisydavo kelis kartus, čia duodamas savo sekretoriams jį perra- 
šinėti mašinėle, čia perrašytus puslapius vėl peržiūrėdamas, vėl braukydamas, papil- 
dydamas, pakeisdamas sakinius ir atskirus išsireiškimus, kad tik būtų tiksliau, sklan- 
džiau, vaizdingiau. Šitokiu kruopštumu jis rašydavo ir eilinius straipsnius laikraščiams 
ir žurnalams, bet užtat jo straipsniai išeidavo neeiliniai formos atžvilgiu, tokie, kad jie 
būdavo ne tik įdomūs skaityti, bet ir naudingi estetinės kultūros pasimokyti. Apie prof. 
J. Ereto rašymo kruopštumą niekas negalėtų geriau paliudyti, kaip „Šviesos“ ir „Žaibo“ 
spaustuvių darbininkai. Kai tekstas jau būdavo surinktas ir iškoreguotas, jie niekada 
nebūdavo tikri, kad autorius nepanorės paskutinį momentą ką nors pakeisti, patobulin- 
ti... jo raštai lietuvių kalbos ir stiliaus atžvilgiu pralenkia ne vieną lietuvį mokslininką, 
kuriam lietuvių kalba yra gimtoji... prof. J. Eretas lietuvių kalbą brangino ir ją stengėsi 
tobulinti“ (Grinius 1957, 1: 25). 


Knyga „Stasys Šalkauskis“ 

1960 m. kun. Juozo Karaliaus lėšomis Ateitininkų federacija Niujorke išleido J. Ereto knygą 
„Stasys Šalkauskis“ (278 p.). Apie šios knygos rašymą dar 1957 m. kalbėjo vysk. Vincentas 
Padolskis: „Kai 1953 m. lankiausi Amerikoje ir viešėjau pas kun. J. Karalių, Shenandoah, 
Pa., šis garbingas mūsų kunigas ir mecenatas man dėstė reikalą išleisti mūsų tautos di- 
džiųjų asmenybių biografijas ir pirmoj vietoj a.a. prof. dr. St. Šalkauskio biografiją, žadėda- 
mas paremti jos paruošimą ir išleidimą. Ieškant asmens, kuris galėtų tai padaryti, aš jam 
nurodžiau prof. dr. J. Eretą, buvusį a.a. prof. Šalkauskio artimą bendradarbį. Ir man buvo 
pavesta tuo reikalu su prof. Eretu susitarti. Džiaugiuosi, kad prof. dr. J. Eretas maloniai 
sutiko šio darbo imtis ir kad šis darbas jau eina į galą“ (Rabikauskas 1961, 4: 300). 

Pats autorius knygos pratarmėje prisimena, kad kartą S. Šalkauskis yra prasitaręs: 

„Jei kartais reikėtų aprašyti mano gyvenimą, norėčiau, kad Jūs, ponas Juozai, tai pa- 
darytumėte: Jūs bent manęs nepaauksuosite“ (Eretas 1960, VII). Taigi, vienas garbingas 
LKMA narys, jos aktyvus veikėjas Juozas Eretas parašė knygą apie kitą tos pačios Aka- 
demijos žymų veikėją prof. Stasį Šalkauskį. 

Prof. J. Ereto monografiją „Stasys Šalkauskis“ skaitytojams labai plačiai pristatė dr. 
Juozas Girnius (Girnius 1961, 7: 304-316): 

„J. Eretas savo kolegą aprašė su bičiulišku šiltumu, tačiau drauge su objektyviu rū- 
pesčiu atskleisti jo asmenį, o ne kaupti tuščias pagyras. Šalkauskis vaizduojamas ne 
„Superlatyviniu laipsniu“, o ta faktine medžiaga, kurią autoriui pasisekė surinkti. O tą 
pagarbą, kuria Šalkauskį supo jo kolegos bei studentai, monografija perduoda jų pačių 
kaip liudininkų, žodžiais, anksčiau spaudoj paskelbtais ar dabar monografijai parašy- 
tais... J. Eretas savo užsimojimą gerai ištesėjo: ateitininkijai ir apskritai lietuviškajai vi- 
suomenei yra pateiktas gyvas Šalkauskis“. 

Straipsnio pabaigoje dr. Juozas Girnius džiaugiasi „Ateitininkijos 50 metų jubiliejus 
buvo gražiai atžymėtas išleidžiant šią vertingą knygą. Ją parengdamas J. Eretas įspūdin- 
gai paliudijo neblėstančią meilę savo antrajai tėvynei. St. Šalkauskio monografija didelė 
jo mums dovana“. 

Knyga „Kazys Pakštas. Tautinio šauklio odisėja (1893-1960)“ 
Knygos apie K. Pakštą pratartyje J. Eretas rašė: 

„Rašant veikalą apie Šalkauskį, man buvo aišku, kad iš kitų nepriklausomos Lietuvos 
įžymybių bei ateitininkų vadų biografinio atvaizdavimo pirmiausia užsitarnautų Dovy- 
daitis su Pakštu. Dėl to man nebuvo sunku priimti kvietimą, 1963 m. Detroite susida- 
riusio ateitininkų sendraugių komiteto su inž. J. Mikaila priešakyje, tokiai knygai apie 
Pakštą parašyti. Imtis šio darbo palengvino aplinkybė, kad su Pakštu buvau susipažinęs 
dar 1917 m. Šveicarijoje ir paskui, kaip draugas ir kolega, su juo likaus susijęs iki pat jo 
mirties 1960 m. (Eretas 1970, XI). 

Šią Juozo Ereto knygą skaitytojams taip pat pristatė Juozas Girnius (Girnius 1972, 5: 
260-262). Jau apie antrinės antraštės pavadinimą „Tautinio šauklio odisėja“ J. Girnius rašė: 

„Labai taikliai ši antraštė apibūdina K. Pakšto žemiškąją kelionė (1893-1960), ku- 
rioje jis mus žadino veržtis į platesnius horizontus ir vytis kultūriškai toliau pažengu- 
sias tautas“. 

Šią monografiją J. Eretas dedikavo Lietuvių rašytojų draugijai, dėkodamas už jo iš- 
rinkimą savo garbės nariu. Tai graži autoriaus dovana ir visiems lietuviams, į kuriuos jis 
taip neišplėšiamai įaugo - rašė recenzentas. Pabaigoje akcentuodamas „verta ją įsigyti 
visiems, kurie domisi tiek K. Pakšto asmenybe, tiek jo idėjomis“. 


Knyga „Valančiaus šviesa už marių. Pranciškaus Juro 

ir jo bendrininkų gyvenimas bei veikla“ 

1980 m. J. Eretas išleido trečiąją Lietuvos asmenybėms skirtą monografiją apie pre- 
latą Pranciškų Jurą. Prof. Simas Sužiedėlis prelatą Jurą vadino „Valančiaus šviesa už 
marių“ - tuo pasinaudodamas, J. Eretas ir pavadino savo monografiją. Apie šios knygos 
atsiradimą autorius rašė: 

„1970 m. rudenį netikėtai iš Kanados gavau pasiūlymą rašyti monografiją apie prel. 
Pranciškų Jurą. Pranešė man tai A. Liuima SJ, Romos Gregorianumo profesorius, kuris 
tuomet kaip Lietuvių Katalikų Mokslo Akademijos pirmininkas dalyvavo Akademijos 
suvažiavime Toronte, Ont. Jis tada buvo susitikęs su Prelatu, kuris jam pasakojo, jog 
istorikas Pranas Paulionis (1904-1970) 1967 m. Worcerster, Mass., buvo pradėjęs ra- 
šyti tokią apie jį knygą, bet už trijų metų miręs, vos suspėjęs apmesti vieną kitą skyrelį. 
Kartu Juras klausė profesorių, kas galėtų tęsti šį darbą. Tuomet juodu sutarė tuo reikalu 
kreiptis į mane, ką prof. Liuima 1970 IX. ir padarė. 

Tą pasiūlymą nuodugniai apsvarsčiau, nes kilo rimtų klausimų. Pirmiausia, ar pa- 
jėgsiu rašyti istorinį veikalą apie dar gyvą veikėją? Antra, ar pritinka pasauliečiui pasi- 
sakyti apie dvasiškį. Ir trečia, ar „europietis“ pilnai supras „amerikietį“, kuris nuo ano 
atskirtas ne vien Atlanto platybėmis? Rimtai perleidęs per galvą tas abejones, nutariau 
imtis pasiūlyto darbo“ ( Eretas 1980, IX). 


Darbai, skirti tremties problemoms 
Pergyvendamas dėl lietuviškos išeivijos ir dėl Lietuvos valstybės likimo, ieškodamas 
jai išeities, J. Eretas parašė „Tremties trilogiją“: „Tremtis - prakeikimas ar uždavinys“ 

(1964), „Tremties lietuvis idėjų sūkuryje“ (1965) ir „Mažosios tautos ir valstybės“ 
(1966). Šiuose leidiniuose keliamos mintys rado atgarsį ir lietuviškoje spaudoje. J. Ere- 
tas „Tremties trilogijoje“ rašė: „Toj savo kovoj mes negalime tikėtis greito laimėjimo, 
nes istorijos įvykiai bręsta tik lėtai. Mes tad neturime nekantraudami įvykių eigą ma- 
tuoti trumpo savo gyvenimo matu. Svarbu tik aktingai vesti gerą kovą, kuri tarp kitko 
turi įrodyti, jog mes verti, ko siekiame... - Kadangi mes nežinome, kaip ilgai užsitęs toji 
mūsų kova, svarbu į ją įtraukti ir jaunąją kartą. Mūsų vaikai, ypač mokslus einantieji, 
turi suprasti, kad ir jie pašaukti istoriškam darbui ir kad negali būti jų paskirtis tręšti 
tik svetimus laukus. - Taigi, naujoji Aušra ieško naujų aušrininkų. Esame tikri, kad ji 
juos suras“ (Girnius 1971, 9: 415). 

J. Eretas nepailstamai kėlė Lietuvos laisvės klausimą visuomenei skaitomose paskai- 
tose, rašydamas straipsnius į įvairius Vakaruose leidžiamus žurnalus užsienio kalbomis. 
Svarbi studija apie pamirštuosius baltus (1969), apie baltų tautas ir jų likimą (1970), 
apie lietuvių kalbą bei jos archainį turtingumą (1971). 

J. Ereto knygą apie užmirštuosius baltus versti į kitas užsienio kalbas iniciatyvos 
ėmėsi Algis Liepinaitis (1931 08 29-2005 10 22) (Liepinaitis 1996, 04: 10, 27: 4). Tad 
užmirštieji baltai pasirodė anglų, prancūzų, ispanų, portugalų ir italų kalbomis (neskai- 
tant originalo vokiečių kalba), o 2001 m. išversti ir į lietuvių kalbą (Budreikienė 1996, 
01: 05; Zolubas 1997, 08: 20; 1999, 11: 24). 

„Visu savo likimu Eretas taip sutapo su lietuviais, kad būtų per maža jį laikyti tik 
mūsų bičiuliu. Jis taip įaugo į mus, kad tapo mūsų savuoju... Turtingas prigimties do- 
vanas prof. Juozas Eretas darbščiai ir pilnai sunaudojo, stengdamasis gyvu ir rašytu 
žodžiu liudyti krikščioniškąją tiesą ir tarnauti mūsų tautinės kultūros pažangos kelyje, - 
rašė Juozas Girnius (Girnius 1971, 9: 415). Visą savo veiklą jis paskyrė antrajai Tėvynei 
Lietuvai, trokšdamas jos laisvės ir nepriklausomybės. Džiugu, kad profesoriaus Juozo 
Ereto troškimas išsipildė - Lietuva šiandien laisva ir nepriklausoma. 


Netektis 

Prof. J. Ereto mirtis - didžiulė netektis Lietuvai. Garsinęs Lietuvą, būdamas gyvas, 
prof. Juozas Eretas ir po mirties 1984 m. kovo 13 d. - skelbė jos vardą: palaidotas 
tik kovo 19 d., nes buvo ieškoma lietuviškos trispalvės uždengti profesoriaus Juozo 
Ereto karstui. 

Apie savo tėvo mirtį yra pasakojusi dukra Julija Kollar: 

„Tėtis niekuomet nesiskundė sveikata, norėjo gyventi vienas, nenorėjo, kad vaikai 
turėtų buto raktus - jis gyveno savo pasaulyje ir nenorėjo, kad kas jį trukdytų. Sekma- 
dieniais, kas dvi savaites, jis ateidavo pietų į mūsų šeimą. Ketvirtadienį aš turėjau pa- 
skambinti, tačiau tėtis ragelio nepakėlė, neatsiliepė ir penktadienį - pagalvojau, gal vėl 
kur nors išvyko keliom dienom. Tačiau šeštadienį viena moteris paskambinusi į profe- 
soriaus duris ir, niekam neatsiliepiant, paskambino man. Ir mane pagavo bloga nuojau- 
ta. Vyras Elmaras iškvietė policiją ir, išlaužę duris, radome tėtį - profesorių Juozą Eretą 
gulintį ant grindų be sąmonės. Nuvežėme į ligoninę. Ten išgulėjęs vieną parą mirė. Mirė 
1984 m. kovo 13 d. - dukters Aldonos gimimo dieną“. 

Lietuvių katalikų mokslo akademijos Centro valdybos rašte Akademijos nariams pra- 
nešta apie J. Ereto mirtį: „Mirė Juozas Eretas - Akademijos garbės narys ir akademikas, 
vienas iš Akademijos steigėjų Lietuvoje 1922 metais. Teilsisi Velykinėje palaimoje“ (LKMA 
archyvas Romoje, Bendraraštis 5, 37: 2). J. Eretas buvo palaidotas Bazelio kapinėse, ten, kur 
buvo palaidota jo motina, vėliau - 1954 m. gegužės 20 d. mirusi žmona, o 1976 m. vasario 
12 d. - dukra Aldona. Vėliau ten atgulusi ir 1993 m. spalio 12 d. mirusi dukra Laisvutė. 

Į prof. Juozo Ereto laidotuves suvažiavo daug svečių iš Vokietijos - Vasario 16-osios gim- 
nazijos gimnazistai su tautiniais drabužiais, Šveicarijos lietuvių, vyskupas Antanas Deksnys, 
pasakęs atsisveikinimo kalbą. Prie kapo duobės kalbėjo Šveicarijos lietuvių bendruomenės 
vicepirmininkas dr. V. Dargužas ir daugelis kitų šio Lietuvos patrioto gerbėjų. Vieną Vasario 
16-osios moksleivę, atvykusią į J. Ereto laidotuves, taip paveikė pasakytos kalbos apie pro- 
fesorių, kad ji parašė eilėraštį, kuris buvo išspausdintas 1984 m. „Ateities“ žurnale. 

Profesoriaus meilę Lietuvai liudija ir antkapinis įrašas „Joseph Ehret-Jakaitis 1896-1984“. 


XXX 
Šveicarijos lietuviai nepamiršo prof. Juozo Ereto. 1996 m. Berne buvo paminėtas J. Ereto 
100-ųjų metų gimimo jubiliejus. Renginį organizavo V. Dargužas ir Irena Kestli (Kaslti) Au- 
gevičiūtė, J. Ereto mirties metu buvusi Šveicarijos lietuvių bendruomenės valdybos narė. 
Idėja lietuvių dėkingumą prof. J. Eretui kokiu nors žymeniu paliudyti Šveicarijoje, 
kurią kėlė jo vardą Amerikoje garsinęs Algis Liepinaitis, o Lietuvoje - Algimantas Zolu- 
bas ir šio straipsnio autorė, 2010 m. buvo įgyvendinta Šveicarijos lietuvių bendruome- 
nės (pirmininkė Jūratė Kaspersen (Caspersen) pastangomis. Bazelyje prie profesoriaus 
buvusio namo Oetlingerstrasse g. Nr. 42 atidengta memorialinė lenta. 2010 m. spalio 
15 d. Bazelyje buvo organizuotas prasmingas prof. Juozui Eretui skirtas renginys, su- 
sidėjęs iš 5 dalių: paminklinės lentos atidengimo, apsilankymo kapinėse prie prof. J. 
Eretų šeimos kapo ir gėlių padėjimo, J. Eretui skirtos parodos atidarymo, konferencijos 
ir meninės programos. Šie renginiai yra prasmingas liudijimas, kad prof. Juozo Ereto 
veikla, jo palikti rašto darbai, keltos idėjos nepraradusios aktualumo ir šiandien. 

1. Adomėnaitė-Antanaitienė Raminta. Aukojęs gyvenimą Lietuvai, Šeimininkė. 
1996 10 16. Nr. 42. P, 5. 

2. Alekna Viktoras. Juozas Eretas (1896 10 18-1984 03 13), Apžvalga. 1996 10 18. 

74 


R 


29. 


30. 


A. Vasiliauskienė. Juozas Eretas (Joseph Ehret): veikla Lietuvai, sugrįžus į gimtinę 


B. Ž. Pašto ženkle - Juozas Eretas, XXI amžius. 2002 05 15. Nr. 36. P. 12. 
Čepinskis Jonas, Baltų brolis. Kauno diena. 1996 10 19. Nr. 216. P. 25. 

Čepulytė Gabrielė. Tarp Šveicarijos ir Lietuvos, Sekundė. 2001. Gruodžio 3. 
Nr. 281. P. 2. 

Guščius Alfredas. Mylėjęs Lietuvą kaip didžiausias lietuvis, XXI amžius. 2007. Ge- 
gužės 30. Nr. 41. P 16. 


. Guščius Alfredas. Šveicarijos sūnus, gyvenęs Lietuvai, XXI amžius. 1996 10 25. 


Nr. 78. P. 1. 


. Jankauskas Kęstutis. ELTA: nuo Juozo Ereto iki mūsų dienų, Voruta. 1997 0118- 


24. Nr. 3. P. 4. 


. Jasėnas Justas. Prisimintas profesorius Juozas Eretas, Žemaičių saulutė. 2002. 


Kovo 22. Nr. 12. P. 3. 


„ Jockus Arvydas. Dvasios broliai, tiesę tiltus tarp kultūrų ir tautų, XXI amžius. 


2003 02 26. Nr. 16. P. 10. 

Vasiliauskienė Aldona. Juozo Ereto nuopelnai Lietuvai, XXI amžius. 2008 07 2. 
Nr. 50. P. 7, 9. 

Vasiliauskienė Aldona. Profesoriaus Juozo Ereto (Joseph Ehret) vardo garsinimas: 

55. Zolubas Algimantas. Atminimo įamžinimo ženklai, Lietuvos aidas. 2003 02 11. 
Nr. 34. P, 5. 

56. Zolubas Algimantas. Didžiųjų silpnybė ir mažųjų galia, XXI amžius. 2000 05 10. 
Nr. 35. P. 11. 

57. Zolubas Algimantas. Iš užmaršties kėlę pavergtuosius baltus, Lietuvos aidas. 
2003 08 29. Nr. 201. P, 3. 

58. Zolubas Algimantas. Įžiebęs žiburį, XXI amžius. 2001 10 12. Nr. 77. P. 7. 

60. Zolubas Algimantas. Padėka iš Šveicarijos, XXI amžius. 2002 07 10. Nr. 52. P. 12. 

61. Zolubas Algimantas. Profesorius Juozas Eretas ir didysis jo nuotykis, Katalikų 

J. Ereto idėjų nešėjas, XXI amžius. 2001 11 14. Nr. 85. P. 4, 


Išvados 


Sugrįžęs į Šveicariją prof. Juozas Eretas tęsė lietuvišką veiklą, kuri atsiskleidė visuome- 
ninėje ir mokslinėje veikloje. J. Ereto įsijungimas į Šveicarijos lietuvių bendruomenę - 
graži paskata ir nūdienos išeiviams aktyviau dalyvauti lietuviškoje veikloje. 

J. Eretas, matydamas Šveicarijoje nepajėgiančią įleisti šaknų ir Lietuvos besiilgin- 
čią žmoną Onute, siekė apgaubti ją lietuviškumu - profesoriaus branginamoje šeimoje 
buvo kalbama tik lietuviškai, o vaikai, išvykę iš namų, laiškus tėvams taip pat rašydavo 
lietuviškai. Tai puikus pavyzdys visiems lietuvių išeiviams, kurie, sukūrę mišrias šeimas 
ir šiandieną kalbėdami apie lietuvybės išsaugojimą, neišmoko ne tik savo antrųjų pusių 
nors kiek suprasti lietuviškai, bet ir savo vaikų, kad jie gebėtų bent pasisveikinti lietu- 
viškai, - ir tai būtų šiokia tokia pradžia... 

J. Eretas nepailstamai kėlė Lietuvos laisvės klausimą visuomenei skaitomose paskai- 
tose, siekdamas įrodyti šveicarams, kas yra Lietuva, išaiškinti, kodėl lietuviai pabėgo. Jis 
gebėjo paneigti vyravusią mintį, kad pabėgę Lietuviai - Hitlerio pasekėjai. 

Profesoriaus straipsniai įvairiuose žurnaluose užsienio kalbomis stiprino Lietuvos 
įvaizdį Vakarų šalyse: okupuota Lietuva ateityje bus laisva. 

Prof. J. Ereto paskaita apie Stasį Šalkauskį, kaip Vladimiro Solovjovo filosofijos Va- 
karams tarpininką, - tapo pirmuoju 1956 m. Romoje atkurtos Lietuvių katalikų mokslo 
akademijos žingsniu į tarptautinę plotmę. 

Per Lietuvai nusipelniusias asmenybes Stasį Šalkauskį, Kazį Pakštą, prel. Pranciškų 
Jurą J. Eretas žvelgė į to meto mokslinį, politinį ir kultūrinį valstybės bei tautos gyveni- 
mą: įamžindamas juos monografijose, naudojosi „gyva“ medžiaga (prisiminimais). 

Pergyvendamas dėl lietuviškos išeivijos ir Lietuvos valstybės likimo, ieškodamas jai 

išeities, J. Eretas parašė Tremties trilogiją, studiją apie pamirštuosius baltus, baltų tau- 
tas ir jų likimą, apie lietuvių kalbą bei jos archainį turtingumą. 

Pirmąkart pateikta publikacijų J. Eretui Lietuvoje bibliografija bus reikšmingas šal- 
tinis, tyrinėjant profesoriaus vardo įamžinimo būdus ir formas. 

Prof" J. Ereto keltos idėjos nepraradusios ir šiandieną aktualumo - jo vardą lietuviai 
garsina ne tik Lietuvoje, bet ir Šveicarijoje. 

Summary. The article reviews the life and activities of Joseph Ehret (18/10/1856-13/3/1984) 
after his return home to Switzerland. During the years 1919 through 1940 he worked in Li- 
thuania, his second motherland, gained its citizenship, but was forced to leave it by the Soviet 
occupants. 

Having returned home, prof. J. Eretas proceeded with his Lithuanian activities which unfolded in 
his public and academic endeavours. He joined the activities of the Lithuanian immigrant com- 
munity in Switzerland. In 1954 he was entrusted with the responsibilities of a member of the 
honorary court. 

Witnessing his wife Ona Jakaitytė's inability to put down roots in Switzerland and her home- 
sickness, he sought to create the Lithuanian atmosphere in their home, meaning only the Li- 
thuanian language was spoken in his so much treasured family and while away from home, the 
children used to write letters to their parents only in Lithuanian. 

Joseph Ehret' affection for Lithuania and the reasons why he had moved away were disclosed 
by him in his public lectures in which he tirelessly raised the issue of Lithuania's freedom. He 
successfully refuted the prevalent opinion in Switzerland that the Lithuanian refugees were com- 
mitted followers of Hitler because they had run away from the “kind uncle" Stalin. 

The professor's articles published in foreign languages in various magazines consolidated Lithu- 
ania's image in the West that the occupied country will be free in the future. Concerned about 
the fate of the Lithuanian state and the Lithuanian exile, Joseph Ehret wrote "A Trilogy of Exile", 
a study about the lost Balts, Baltic nations and their fate, about the Lithuanian language and its 
archaic wealth. The study presented his vision of Lithuania's way out of this situation. 

Joseph Ehret was an academician of the Lithuanian Catholic Academy of Science (1936) and its 
honorary member (1979). He stood at the starting point of the academy's revival in the West 
(Roma). His lecture on Stasys Šalkauskis acted as a mediator between Vladimir Solovyov's phi- 
losophy and the philosophical trends of the West and contributed to the LKMA's emergence on 
the international level. 

Resorting to his numerous reminiscences, in his three monographs he immortalized the celebra- 
ted members of the Catholic academy. He viewed the academic, political and cultural life of the 
country and the nation through the distinguished persons of Lithuania such as Stasys Šalkauskis, 
Kazys Pakštas and Prelate Pranciškus Juras. 

The reminiscences of Dr Vaclovas Dargužas (6/1/1920 - 22/10/2009) and Julija Eretaite - Kollar, 
daughter of the professor, included in the article, are offered to the academic public for the first time. 
Presented for the first time, the bibliography of publications about Joseph Ehret in Lithuania will 
serve as an important source for the investigators considering the ways and forms of perpetua- 
ting the professor's memory. 

Prof. Joseph Ehret' participation in the life of the Lithuanian community in Switzerland can be a 
stimulus for the contemporary immigrants to become actively involved in the Lithuanian activi- 
ties of the exile. His personal life is an excellent example for all those Lithuanian immigrants who 
have started mixed families and who are now talking loud about the importance of preservation 
of Lithuanian identity, but do not care to teach their spouses or even their own children some 
Lithuanian. At least a few greeting expressions in Lithuanian would be welcome for the start. 
The ideas raised by prof. Joseph Ehret have not lost their importance at the present day. His 
name is known by the Lithuanians not only in Lithuania, but in Switzerland as well. 


Keywords: Professor Joseph Ehret, Swiss, nurturer of Lithuanian identity, Lithuanian Catholic Aca- 
demy of Science (LKMA), Stasys Šalkauskis, Kazys Pakštas, Prelate Pranciškus Juras, exile, Balts. 

